ખરેખર તો જન્માક્ષર જે તે વ્યક્તિ ના પૂર્વ જન્મનું બેલેન્સશીટ છે. તે પાછલા કર્મફળ નો સંભવિત ભોગવટો બતાવે છે. હવે તમે જો ચાલીસ વર્ષે જ્યોતિષ બતાવવા જાઓ ત્યારે તમે આ જીવન માં જે નવા કર્મો ઉભા કરેલ છે તેની નોધ આ બેલેન્સશીટમાં કરવાની કોઈ વિધિ જ્યોતિષ માં નથી. જ્યોતિષી તો બિચારો તમારા જન્માક્ષરના આધારે કથન કરે છે અને ખોટો પડે તેમાં કઈ નવાઈ ન હોવી જોઈએ. આમ જ્યોતિષ પૂર્વકર્મ પર આધારિત પ્રારબ્ધ દર્શાવે છે પણ તમે કેટલે અંશે તમારી સ્વતંત્ર બુદ્ધિ વાપરી આ જુના પ્રારબ્ધને Modified કરી ચુક્યાછો કે કરી શકો તેમ છો તે બાબત જન્માક્ષર કે જે જન્મ સમય આધારિત static document હોવાથી દર્શાવતો નથી.